Prop. 1 S Tillegg 1

(2012–2013)
Proposisjon til Stortinget (forslag til stortingsvedtak)

FOR BUDSJETTÅRET 2013

Endring av Prop. 1 S (2012–2013) om statsbudsjettet 2013 under Justis- og beredskapsdepartementet, Helse- og omsorgsdepartementet, Arbeidsdepartementet og Fornyings-, administrasjons- og kirkedepartementet

Tilråding fra Fornyings-, administrasjons- og kirkedepartementet 9. november 2012, godkjent i statsråd samme dag. (Regjeringen Stoltenberg II)

Dokumentet på regjeringen.no

Forslag
til vedtak om endring av Prop. 1 S (2012–2013) om statsbudsjettet 2013 under Justis- og beredskapsdepartementet, Helse- og omsorgsdepartementet, Arbeidsdepartementet og Fornyings-, administrasjons- og kirkedepartementet

I

I statsbudsjettet for 2013 gjøres følgende endringer:

Utgifter:

Kap.

Post

Formål

Kroner

440

Politidirektoratet – politi- og lensmannsetaten

01

Driftsutgifter, kan nyttes under kap. 441 post 01

10 369 686 000

mot tidligere foreslått 10 372 686 000

605

Arbeids- og velferdsetaten

01

Driftsutgifter

10 482 400 000

mot tidligere foreslått 10 451 600 000

719

Annet folkehelsearbeid

79

Andre tilskudd, kan overføres, kan nyttes under post 21

11 098 000

mot tidligere foreslått 8 098 000

1500

Fornyings-, administrasjons- og kirkedepartementet

01

Driftsutgifter

197 374 000

mot tidligere foreslått 188 174 000

21

Spesielle driftsutgifter, kan overføres

42 831 000

mot tidligere foreslått 33 831 000

II

Fullmakter til å pådra staten forpliktelser utover gitte bevilgninger

Stortinget samtykker i at:

1. Arbeidsdepartementet kan pådra forpliktelser med inntil 41,8 mill. kroner per år i perioden 2013-2023, til leie av lokaler for Arbeids- og velferdsdirektoratet.

2. Fornyings-, administrasjons- og kirkedepartementet kan pådra forpliktelser med inntil 54 mill. kroner per år i perioden 2013-2023, til leie av lokaler for Arbeidsdepartementet og deler av Departementenes servicesenter i Akersgata 64-68.

1 Innledning

Fornyings-, administrasjons- og kirkedepartementet legger i denne proposisjonen fram tilleggsforslag til Prop. 1 S (2012-2013) Statsbudsjettet 2013. Proposisjonen omfatter forslag til endringer om overføring av tilskudd til Rettsgenetisk senter i Tromsø fra Justis- og beredskapsdepartementet til Helse- og omsorgsdepartementet, samling av Arbeidsdepartementet og deler av Departementenes servicesenter i Akersgata 64-68, konseptvalgutredning for nytt regjeringskvartal, etablering av ny avdeling i Fornyings-, administrasjons- og kirkedepartementet og kvalitetssikring av gjennomførte sikringstiltak i erstatningslokalene.

Rettsmedisinsk institutt (RMI) ble fra 1.6.2011 overført fra Universitetet i Oslo til Folkehelseinstituttet (FHI), jf. Prop. 74 S (2010-2011) Økonomiske og administrative konsekvenser av overføring av Rettsmedisinsk institutt fra Universitetet i Oslo til Nasjonalt folkehelseinstitutt. I statsbudsjettet for 2012 ble det rammeoverført 75,9 mill. kroner fra Justis- og beredskapsdepartementets kap. 440, post 01 til Helse- og omsorgsdepartementets kap. 719, post 79.

Det er siden 2009 bevilget midler over Justis- og beredskapsdepartementets budsjett til forberedelse av et nytt analyseinstitutt for DNA-prøver ved Universitetet i Tromsø (1,35 mill. kroner i 2009 og 2,95 mill. kroner i 2010, 2011 og 2012). Midlene er foreslått videreført i 2013, jf. Prop. 1 S (2012-2013) Justis- og beredskapsdepartementet. Universitetet i Tromsø har dekket utgifter innenfor eget budsjett til etablering av Rettsgenetisk senter og et studietilbud i rettsgenetikk på masternivå.

Arbeidsdepartementets lokaler i S-blokka ble ødelagt i angrepet på regjeringskvartalet 22. juli 2011. Departementet er nå lokalisert med politisk ledelse og to avdelinger i Akersgata 64-68 og fire avdelinger i Møllergata 37. På oppdrag fra Fornyings-, administrasjons- og kirkedepartementet har Forsvarsbygg gjennomført en sikkerhetsvurdering av Akersgata 64-68 og Møllergata 37. Med bakgrunn i sikkerhetsvurderingen foreslås det å samle Arbeidsdepartementet i Akersgata 64-68 sammen med deler av Departementenes servicesenter. Vurderingene ble ikke ferdigstilt før framleggelsen av Prop. 1 S (2012-2013).

Arbeids- og velferdsdirektoratet og Studentsamskipnaden i Oslo er i dag leietakere i Akersgata 64-68. En samling av Arbeidsdepartementet og deler av Departementenes servicesenter krever hele byggets areal, og innebærer at Arbeids- og velferdsdirektoratet flytter ut. Statsbygg har også innledet forhandlinger om å oppheve leieforholdet til Studentsamskipnaden i Oslo, og det vil eventuelt kunne påløpe kostnader til både flytting og husleiekompensasjon. De budsjettmessige konsekvensene for Arbeids- og velferdsdirektoratet er det redegjort for i etterfølgende omtale under kap. 605, post 01. Arbeidsdepartementets leieavtale i Møllergata 37 utløper i 2017. Det vil derfor kunne påløpe kostnader til tomgangsleie i Møllergata 37 i årene 2014-2017, dersom en ikke finner aktuelle fremleietakere til bygget, eller på annen måte finner løsninger på denne leieforpliktelsen. Regjeringen vil eventuelt komme tilbake til Stortinget på egnet tidspunkt vedrørende spørsmålet om leieforholdet i Møllergata 37.

I kongelig resolusjon av 28.9.2012 ble det gitt samtykke til å pådra kostnader utover gitt bevilgning i 2012 under Fornyings-, administrasjons- og kirkedepartementet med inntil 5 mill. kroner for å etablere en ny avdeling i departementet, merkostnader i forbindelse med konseptutvalgutredning for nytt regjeringskvartal og kvalitetssikring av gjennomførte sikringstiltak i erstatningslokalene. Fornyings- administrasjons- og kirkedepartementet har på denne bakgrunn behov for økt bevilgning også i 2013.

2 Forslag til endringer

Kap. 440 Politidirektoratet – politi og lensmannsetaten og kap. 719 Annet folkehelsearbeid

Post 01 Driftsutgifter, kan nyttes under kap. 441 post 01 og post 79 Andre tilskudd, kan overføres, kan nyttes under post 21

Målet med sammenslåingen av tidligere Rettsmedisinsk institutt (RMI) og Folkehelseinstituttet (FHI) har vært å samle rettsmedisinske miljøer for å styrke kvaliteten på de rettsmedisinske tjenestene, jf. Prop. 1 S (2012-2013) Helse- og omsorgsdepartementet. Det siste året har det vært en betydelig nedgang i restanser og saksbehandlingstid for DNA-saker. Folkehelseinstituttet gjennomfører tiltak for ytterligere å redusere behandlingstiden. Det er investert betydelig i analysekapasitet ved Folkehelseinstituttet, og det tar tid å opparbeide nødvendig erfaring med den type høyspesialisert arbeid, som undersøkelse av biologiske spor innebærer. Folkehelseinstituttet ivaretar i dag politiets behov for kvalitet, effektivitet og sikker levering av rettsgenetiske tjenester. Miljøet i Tromsø skal derfor ikke bygges opp som en produsent av analysetjenester, men tilskuddet på 3 mill. kroner skal bidra til å styrke forskning og fagutvikling på feltet. Universitetet i Tromsø og Folkehelseinstituttet kan inngå avtaler for videre samarbeid der dette er relevant.

Det foreslås derfor å øke bevilgningen på kap. 719 Annet folkehelsearbeid, post 79 Andre tilskudd med 3 mill. kroner fra forslag i Prop. 1 S (2012-2013). Videre foreslås det å redusere bevilgningen på kap. 440 Politidirektoratet – politi- og lensmannsetaten, post 01 Driftsutgifter med 3 mill. kroner fra forslag i Prop. 1 S (2012-2013).

Kap. 605 Arbeids- og velferdsetaten

Post 01 Driftsutgifter

Samling av Arbeidsdepartementet og deler av Departementenes servicesenter i Akersgata 64-68 forutsetter en utflytting av Arbeids- og velferdsdirektoratets om lag 430 ansatte. Basert på sonderinger i leiemarkedet, er det påregnet at nytt leieforhold vil medføre økte husleieutgifter for direktoratet på 7,5 mill. kroner årlig. Arbeids- og velferdsdirektoratets driftsbudsjett foreslås derfor økt. For 2013 foreslås posten økt med halvårseffekten av forventet husleieøkning, dvs. 3,8 mill. kroner. Det er forutsatt at utflyttingen kan gjennomføres medio 2013. Flytte- og inventarkostnader for direktoratet er med utgangspunkt i kostnadene ved Arbeids- og velferdsdirektoratets innflytting i Akersgata 64-68 i 2007, anslått til 40 mill. kroner, hvorav 27 mill. kroner foreslås bevilget i 2013.

Samlet foreslås det å øke bevilgningen på posten med 30,8 mill. kroner fra forslag i Prop. 1 S (2012-2013) Arbeidsdepartementet.

På bakgrunn av ovennevnte bes det om fullmakt til at Arbeidsdepartementet kan gi samtykke i at Arbeids- og velferdsdirektoratet kan forplikte utgifter på inntil 41,8 mill. kroner per år i perioden 2013-2023, til leie av lokaler, jf. forslag til romertallsvedtak.

Kap. 1500 Fornyings-, administrasjons- og kirkedepartementet

Post 01 Driftsutgifter

Fornyings-, administrasjons- og kirkedepartementet ble i kongelig resolusjon av 28.9.2012 gitt fullmakt til å overskride bevilgningen for 2012 under kap. 1500, post 01 med inntil 5 mill. kroner til å etablere ny avdeling og kostnader til å kvalitetssikre gjennomførte sikringstiltak i departementenes erstatningslokaler.

Sikkerhetsarbeidet i departementsfellesskapet har vært meget omfattende etter angrepet på regjeringskvartalet 22. juli 2011. Videre er arbeidet med gjenoppbyggingen av regjeringskvartalet en krevende oppgave. Oppgavene må gjennomføres med høy kompetanse og tilstrekkelig kapasitet. Samtidig må disse, og tilgrensende oppgaver, sees i sammenheng. Fornyings-, administrasjons- og kirkedepartementet har derfor opprettet en ny avdeling for bygg, sikkerhet og tjenester. Avdelingen har blant annet ansvar for gjenoppbygging av regjeringskvartalet, koordinering av sikringstiltak for regjeringsbygningene med unntak av Forsvarsdepartementets lokaler og midlertidige lokaler for Statsministerens kontor, samt IKT-sikkerhet og administrative støttefunksjoner i departementsfellesskapet. Avdelingen ble etablert 1. august 2012, og vil være fullt bemannet tidlig i 2013.

I 2013 er det behov for en bevilgningsøkning på 2,4 mill. kroner for å dekke utgifter til Forsvarsbyggs kvalitetssikring av iverksatte sikkerhetstiltak i erstatningslokalene, samt 6,8 mill. kroner til lønns- og driftsutgifter for ny avdeling i Fornyings-, administrasjons- og kirkedepartementet.

På denne bakgrunn foreslås det å øke bevilgningen på posten med totalt 9,2 mill. kroner fra forslag i Prop. 1 S (2012-2013) Fornyings-, administrasjons- og kirkedepartementet.

Post 21 Spesielle driftsutgifter, kan overføres

Ved stortingsbehandlingen av Prop. 111 S (2011-2012) Tilleggsbevilgninger og omprioriteringer i statsbudsjettet 2012 ble det bevilget 5 mill. kroner til innkjøp av konsulenttjenester for å utarbeide konseptvalgutredning for gjenoppbygging av regjeringskvartalet. Bevilgningsforslaget baserte seg på et grovt anslag over utgiftene til utredningen i 2012.

Det tas sikte på at konseptvalgutredningen skal være ferdig sommeren 2013. For 2013 er anslått bevilgningsbehov for utarbeidelse av konseptvalgutredningen 9 mill. kroner.

På denne bakgrunn foreslås det å øke bevilgningen på posten med 9,0 mill. kroner fra forslaget i Prop. 1 S (2012-2013) Fornyings-, administrasjons- og kirkedepartementet.

Kapittel 2445 Statsbygg

Post 24 Driftsresultat

Underpost 24.2 Driftsutgifter

Innleie av erstatningslokaler for departementene og Departementenes servicesenter gjøres ved at Statsbygg står som leietaker på vegne av staten, jf. Prop. 154 S (2010-2011) Tilleggsbevilgninger i statsbudsjettet 2011 i forbindelse med angrepene mot regjeringskvartalet og på Utøya. Merutgifter til husleie bevilges på denne posten.

Anslag for leie av hele Akersgata 64-68 er basert på eksisterende husleieavtale for nåværende areal, samt at gjennomføring av ombygginger og brukertilpasninger for 70 mill. kroner skal dekkes over husleien. Total husleie er beregnet til 54 mill. kroner. Det foreslås at Fornyings-, administrasjons- og kirkedepartementet får fullmakt til å forplikte utgifter på inntil 54 mill. kroner per år i perioden 2013-2023, til leie av lokaler for Arbeidsdepartementet og deler av Departementenes servicesenter i Akersgata 64-68, jf. forslag til romertallsvedtak.

Sammenliknet med budsjettert merutgift til husleie for erstatningslokaler i 2013, jf. Prop. 1 S (2012-2013) Fornyings-, administrasjons- og kirkedepartementet, vil anslaget for leie av hele Akersgata 64-68 medføre et økt årlig bevilgningsbehov. Som følge av at husleieavtalen ikke er inngått og at det er usikkerhet om tidspunktet for mulig innflytting, vil Regjeringen om nødvendig komme tilbake med forslag om bevilgningsøkning i 2013 for å dekke merutgifter til husleie. Forsvarsbyggs sikkerhetsvurdering innebærer at det er nødvendig å gjennomføre sikkerhetstiltak i og rundt bygget. Forsvarsbygg har estimert kostnaden til 176,3 mill. kroner. Det er i 2012 avsatt 187 mill. kroner til sikring av erstatningslokaler generelt, jf. Prop. 111 S (2011-2012) Tilleggsbevilgninger og omprioriteringer i statsbudsjettet 2012. I Prop. 1 S (2012-2013) Fornyings-, administrasjons- og kirkedepartementet er det tilsvarende avsatt 152 mill. kroner til sikring av erstatningslokaler. I disse beløpene er det lagt inn kostnader for sikring av Arbeidsdepartementet, men ikke i den størrelsesorden som Forsvarsbygg stipulerer. Som følge av at Forsvarsbyggs estimat er usikkert og at det er usikkert når arbeidene ferdigstilles, vil Regjeringen om nødvendig komme tilbake med forslag om bevilgningsøkning i 2013 for å dekke eventuelle merutgifter til sikring av Akersgata 64-68.

Kap. 440 Politidirektoratet – politi og lensmannsetaten og kap. 719 Annet folkehelsearbeid

Post 01 Driftsutgifter, kan nyttes under kap. 441 post 01 og post 79 Andre tilskudd, kan overføres, kan nyttes under post 21

Målet med sammenslåingen av tidligere Rettsmedisinsk institutt (RMI) og Folkehelseinstituttet (FHI) har vært å samle rettsmedisinske miljøer for å styrke kvaliteten på de rettsmedisinske tjenestene, jf. Prop. 1 S (2012-2013) Helse- og omsorgsdepartementet. Det siste året har det vært en betydelig nedgang i restanser og saksbehandlingstid for DNA-saker. Folkehelseinstituttet gjennomfører tiltak for ytterligere å redusere behandlingstiden. Det er investert betydelig i analysekapasitet ved Folkehelseinstituttet, og det tar tid å opparbeide nødvendig erfaring med den type høyspesialisert arbeid, som undersøkelse av biologiske spor innebærer. Folkehelseinstituttet ivaretar i dag politiets behov for kvalitet, effektivitet og sikker levering av rettsgenetiske tjenester. Miljøet i Tromsø skal derfor ikke bygges opp som en produsent av analysetjenester, men tilskuddet på 3 mill. kroner skal bidra til å styrke forskning og fagutvikling på feltet. Universitetet i Tromsø og Folkehelseinstituttet kan inngå avtaler for videre samarbeid der dette er relevant.

Det foreslås derfor å øke bevilgningen på kap. 719 Annet folkehelsearbeid, post 79 Andre tilskudd med 3 mill. kroner fra forslag i Prop. 1 S (2012-2013). Videre foreslås det å redusere bevilgningen på kap. 440 Politidirektoratet – politi- og lensmannsetaten, post 01 Driftsutgifter med 3 mill. kroner fra forslag i Prop. 1 S (2012-2013).

Kap. 605 Arbeids- og velferdsetaten

Post 01 Driftsutgifter

Samling av Arbeidsdepartementet og deler av Departementenes servicesenter i Akersgata 64-68 forutsetter en utflytting av Arbeids- og velferdsdirektoratets om lag 430 ansatte. Basert på sonderinger i leiemarkedet, er det påregnet at nytt leieforhold vil medføre økte husleieutgifter for direktoratet på 7,5 mill. kroner årlig. Arbeids- og velferdsdirektoratets driftsbudsjett foreslås derfor økt. For 2013 foreslås posten økt med halvårseffekten av forventet husleieøkning, dvs. 3,8 mill. kroner. Det er forutsatt at utflyttingen kan gjennomføres medio 2013. Flytte- og inventarkostnader for direktoratet er med utgangspunkt i kostnadene ved Arbeids- og velferdsdirektoratets innflytting i Akersgata 64-68 i 2007, anslått til 40 mill. kroner, hvorav 27 mill. kroner foreslås bevilget i 2013.

Samlet foreslås det å øke bevilgningen på posten med 30,8 mill. kroner fra forslag i Prop. 1 S (2012-2013) Arbeidsdepartementet.

På bakgrunn av ovennevnte bes det om fullmakt til at Arbeidsdepartementet kan gi samtykke i at Arbeids- og velferdsdirektoratet kan forplikte utgifter på inntil 41,8 mill. kroner per år i perioden 2013-2023, til leie av lokaler, jf. forslag til romertallsvedtak.

Kap. 1500 Fornyings-, administrasjons- og kirkedepartementet

Post 01 Driftsutgifter

Fornyings-, administrasjons- og kirkedepartementet ble i kongelig resolusjon av 28.9.2012 gitt fullmakt til å overskride bevilgningen for 2012 under kap. 1500, post 01 med inntil 5 mill. kroner til å etablere ny avdeling og kostnader til å kvalitetssikre gjennomførte sikringstiltak i departementenes erstatningslokaler.

Sikkerhetsarbeidet i departementsfellesskapet har vært meget omfattende etter angrepet på regjeringskvartalet 22. juli 2011. Videre er arbeidet med gjenoppbyggingen av regjeringskvartalet en krevende oppgave. Oppgavene må gjennomføres med høy kompetanse og tilstrekkelig kapasitet. Samtidig må disse, og tilgrensende oppgaver, sees i sammenheng. Fornyings-, administrasjons- og kirkedepartementet har derfor opprettet en ny avdeling for bygg, sikkerhet og tjenester. Avdelingen har blant annet ansvar for gjenoppbygging av regjeringskvartalet, koordinering av sikringstiltak for regjeringsbygningene med unntak av Forsvarsdepartementets lokaler og midlertidige lokaler for Statsministerens kontor, samt IKT-sikkerhet og administrative støttefunksjoner i departementsfellesskapet. Avdelingen ble etablert 1. august 2012, og vil være fullt bemannet tidlig i 2013.

I 2013 er det behov for en bevilgningsøkning på 2,4 mill. kroner for å dekke utgifter til Forsvarsbyggs kvalitetssikring av iverksatte sikkerhetstiltak i erstatningslokalene, samt 6,8 mill. kroner til lønns- og driftsutgifter for ny avdeling i Fornyings-, administrasjons- og kirkedepartementet.

På denne bakgrunn foreslås det å øke bevilgningen på posten med totalt 9,2 mill. kroner fra forslag i Prop. 1 S (2012-2013) Fornyings-, administrasjons- og kirkedepartementet.

Post 21 Spesielle driftsutgifter, kan overføres

Ved stortingsbehandlingen av Prop. 111 S (2011-2012) Tilleggsbevilgninger og omprioriteringer i statsbudsjettet 2012 ble det bevilget 5 mill. kroner til innkjøp av konsulenttjenester for å utarbeide konseptvalgutredning for gjenoppbygging av regjeringskvartalet. Bevilgningsforslaget baserte seg på et grovt anslag over utgiftene til utredningen i 2012.

Det tas sikte på at konseptvalgutredningen skal være ferdig sommeren 2013. For 2013 er anslått bevilgningsbehov for utarbeidelse av konseptvalgutredningen 9 mill. kroner.

På denne bakgrunn foreslås det å øke bevilgningen på posten med 9,0 mill. kroner fra forslaget i Prop. 1 S (2012-2013) Fornyings-, administrasjons- og kirkedepartementet.

Kapittel 2445 Statsbygg

Post 24 Driftsresultat

Underpost 24.2 Driftsutgifter

Innleie av erstatningslokaler for departementene og Departementenes servicesenter gjøres ved at Statsbygg står som leietaker på vegne av staten, jf. Prop. 154 S (2010-2011) Tilleggsbevilgninger i statsbudsjettet 2011 i forbindelse med angrepene mot regjeringskvartalet og på Utøya. Merutgifter til husleie bevilges på denne posten.

Anslag for leie av hele Akersgata 64-68 er basert på eksisterende husleieavtale for nåværende areal, samt at gjennomføring av ombygginger og brukertilpasninger for 70 mill. kroner skal dekkes over husleien. Total husleie er beregnet til 54 mill. kroner. Det foreslås at Fornyings-, administrasjons- og kirkedepartementet får fullmakt til å forplikte utgifter på inntil 54 mill. kroner per år i perioden 2013-2023, til leie av lokaler for Arbeidsdepartementet og deler av Departementenes servicesenter i Akersgata 64-68, jf. forslag til romertallsvedtak.

Sammenliknet med budsjettert merutgift til husleie for erstatningslokaler i 2013, jf. Prop. 1 S (2012-2013) Fornyings-, administrasjons- og kirkedepartementet, vil anslaget for leie av hele Akersgata 64-68 medføre et økt årlig bevilgningsbehov. Som følge av at husleieavtalen ikke er inngått og at det er usikkerhet om tidspunktet for mulig innflytting, vil Regjeringen om nødvendig komme tilbake med forslag om bevilgningsøkning i 2013 for å dekke merutgifter til husleie. Forsvarsbyggs sikkerhetsvurdering innebærer at det er nødvendig å gjennomføre sikkerhetstiltak i og rundt bygget. Forsvarsbygg har estimert kostnaden til 176,3 mill. kroner. Det er i 2012 avsatt 187 mill. kroner til sikring av erstatningslokaler generelt, jf. Prop. 111 S (2011-2012) Tilleggsbevilgninger og omprioriteringer i statsbudsjettet 2012. I Prop. 1 S (2012-2013) Fornyings-, administrasjons- og kirkedepartementet er det tilsvarende avsatt 152 mill. kroner til sikring av erstatningslokaler. I disse beløpene er det lagt inn kostnader for sikring av Arbeidsdepartementet, men ikke i den størrelsesorden som Forsvarsbygg stipulerer. Som følge av at Forsvarsbyggs estimat er usikkert og at det er usikkert når arbeidene ferdigstilles, vil Regjeringen om nødvendig komme tilbake med forslag om bevilgningsøkning i 2013 for å dekke eventuelle merutgifter til sikring av Akersgata 64-68.

Tilråding

Fornyings-, administrasjons- og kirkedepartementet

tilrår:

At Deres Majestet godkjenner og skriver under et framlagt forslag til proposisjon til Stortinget om endring av Prop. 1 S (2012–2013) om statsbudsjettet 2013 under Justis- og beredskapsdepartementet, Helse- og omsorgsdepartementet, Arbeidsdepartementet og Fornyings-, administrasjons- og kirkedepartementet.

Vi HARALD, Norges Konge,

stadfester:

Stortinget blir bedt om å gjøre vedtak om endring av Prop. 1 S (2012–2013) om statsbudsjettet 2013 under Justis- og beredskapsdepartementet, Helse- og omsorgsdepartementet, Arbeidsdepartementet og Fornyings-, administrasjons- og kirkedepartementet i samsvar med et vedlagt forslag.

Forslag
til vedtak om endring av Prop. 1 S (2012–2013) om statsbudsjettet 2013 under Justis- og beredskapsdepartementet, Helse- og omsorgsdepartementet, Arbeidsdepartementet og Fornyings-, administrasjons- og kirkedepartementet

I

I statsbudsjettet for 2013 gjøres følgende endringer:

Utgifter:

Kap.

Post

Formål

Kroner

440

Politidirektoratet – politi- og lensmannsetaten

01

Driftsutgifter, kan nyttes under kap. 441 post 01

10 369 686 000

mot tidligere foreslått 10 372 686 000

605

Arbeids- og velferdsetaten

01

Driftsutgifter

10 482 400 000

mot tidligere foreslått 10 451 600 000

719

Annet folkehelsearbeid

79

Andre tilskudd, kan overføres, kan nyttes under post 21

11 098 000

mot tidligere foreslått 8 098 000

1500

Fornyings-, administrasjons- og kirkedepartementet

01

Driftsutgifter

197 374 000

mot tidligere foreslått 188 174 000

21

Spesielle driftsutgifter, kan overføres

42 831 000

mot tidligere foreslått 33 831 000

II

Fullmakter til å pådra staten forpliktelser utover gitte bevilgninger

Stortinget samtykker i at:

1. Arbeidsdepartementet kan pådra forpliktelser med inntil 41,8 mill. kroner per år i perioden 2013-2023, til leie av lokaler for Arbeids- og velferdsdirektoratet.

2. Fornyings-, administrasjons- og kirkedepartementet kan pådra forpliktelser med inntil 54 mill. kroner per år i perioden 2013-2023, til leie av lokaler for Arbeidsdepartementet og deler av Departementenes servicesenter i Akersgata 64-68.